ບາລີ ໄວ້ອາໄລ ຄົບຮອບ 10 ປີ ໃນການວາງລະເບີດ ສະລະຊີບ (ສະໄລດ໌)
ອອສເຕຣເລຍ ແລະອິນໂດເນເຊຍ ໄວ້ອາໄລ ຄົບຮອບ 10 ປີ ຂອງການວາງລະເບີດສະລະຊິບ ທີ່ສັງຫານ 202 ຄົນ ຢູ່ທີ່ເກາະບາຫຼີ.
ບັນດາຜູ້ລອດຊີວິດຫລາຍຮ້ອຍຄົນ ແລະຍາດຕິພີ່ນ້ອງຂອງ ຜູ້ເສຍຊີວິດ ໄດ້ພາ ກັນໄປເຕົ້າໂຮມກັນ ຢູ່ທີ່ເກາະ Bali ບ່ອນ ຕາກອາກາດຂອງອິນໂດເນເຊຍ ໃນວັນສຸກມື້ນີ້ ເພື່ອລະລຶກ ເຖິງວັນຄົບຮອບ 10 ປີຂອງການວາງລະເບີດຮ້າຍແຮງ ທີ່ ເຮັດໃຫ້ມີຜູ້ເສຍຊີວິດໄປເຖິງ 202 ຄົນ ມີການຮັກສາຄວາມປອດໄພຢ່າງເຄັ່ງຄັດ ໂດຍມີເຈົ້າໜ້າທີ່ຕໍາຫລວດ ແລະທະ ຫານ 2000 ຄົນເຝົ້າຍາມຮັກສາຄວາມສະຫງົບຢູ່ໃນພິທີດັ່ງກ່າວຫລັງຈາກເຈົ້າໜ້າທີ່ຕໍາ ຫລວດໄດ້ລາຍງານໃນຕົ້ນອາທິດນີ້ວ່າ ມີການຂົ່ມຂູ່ທີ່ຈະໂຈມຕີບັນດາແຂກຜູ້ມີກຽດທີ່ໄປໃນຮ່ວມພິທີ ນາຍົກລັດຖະມົນຕີ ອອສເຕຣເລຍ ທ່ານນາງ Julia Gillard ໄດ້ນໍາພາບັນດາແຂກຜູ້ສໍາ ຄັນເຂົ້າຮ່ວມຢູ່່ໃນພິທີ ທ່ານນາງໄດ້ກ່າວຄໍາປາໄສຢ່າງເຂັ້ມແຂງໂດຍ ເວົ້າວ່າ ການໂຈມຕີທີ່ໄດ້ສັງຫານຊາວອອສເຕຣເລຍ 88 ຄົນ ບໍ່ໄດ້ຊະນະໃນການຕັດສິນໃຈຢ່າງແນ່ວແນ່ຂອງປະຊາຊົນອອສເຕຣເລຍ ທ່ານນາງກ່າວວ່າ “ພວກເຮົາຈະບໍ່ລືມໃນສິ່ງທີ່ເຮົາໄດ້ເສຍໄປທັງໝົດ ພວກເຮົາຈະຍຶດ ໝັ້ນໃນສິ່ງທີ່ຍັງເຫລືອຢູ່: ເພື່ອຄວາມຕັ້ງອົກຕັ້ງໃຈຂອງພວກເຮົາໃນຖາ ນະປະຊາຊົນຜູ້ມີເສລີທີ່ຈະສຳຫຼວດເບິ່ງໂລກ ໂດຍບໍ່ກົ້ມໜ້າໃຫ້ແກ່ຄວາມ ຢ້ານກົວ; ເພື່ອການຕົກລົງໃຈທີ່ຈະເອົາໄຊຊະນະພວກກໍ່ການຮ້າຍ ແລະຕໍ່ໜ້າທີ່ຂອງພວກເຮົາ ທີ່ຈະເບິ່ງແຍງຊຶ່ງກັນ ແລະກັນ ” ການໂຈມຕີໃນປີ 2002 ຢູ່ໄນຄລັບສອງແຫ່ງ ທີ່ເກາະ Bali ແມ່ນນໍາພາໂດຍພວກວາງລະເບີດສະລະຊີບຂອງກຸ່ມ Jemaah Islamiyah ຊຶ່ງເປັນເຄືອຂ່າຍ ຂອງກຸ່ມກໍ່ການຮ້າຍຂ້າມຊາດອາລກາອີດານັ້ນ ເຫດການດັ່ງກ່າວໄດ້ຕິດຕາມມາດ້ວຍຄື້ນຟອງການໂຈມຕີກໍ່ການຮ້າຍໃນທົ່ວອິນໂດເນເຊຍ ຊຶ່ງເປັນປະເທດທີ່ມີປະຊາກອນນັບຖືສາສະໜາອິສລາມຫຼາຍທີ່ສຸດໃນໂລກ